CELEX: 62018CA0394
Language: et
Date: 2020-01-30 00:00:00
Title: Kohtuasi C-394/18: Euroopa Kohtu (teine koda) 30. jaanuari 2020. aasta otsus (Corte d’appello di Napoli eelotsusetaotlus – Itaalia) – I.G.I. Srl versus Maria Grazia Cicenia jt (Eelotsusetaotlus – Direktiiv 82/891/EMÜ – Artiklid 12 ja 19 – Osaühingute jagunemine – Jaguneva äriühingu võlausaldajate huvide kaitse – Jagunemise kehtetus – Actio pauliana)

27.4.2020   
            
            
               ET
            
            
               Euroopa Liidu Teataja
            
            
               C 137/10
            
         
      Euroopa Kohtu (teine koda) 30. jaanuari 2020. aasta otsus (Corte d’appello di Napoli eelotsusetaotlus – Itaalia) – I.G.I. Srl versus Maria Grazia Cicenia jt
      (Kohtuasi C-394/18) (1)
      
      (Eelotsusetaotlus - Direktiiv 82/891/EMÜ - Artiklid 12 ja 19 - Osaühingute jagunemine - Jaguneva äriühingu võlausaldajate huvide kaitse - Jagunemise kehtetus - Actio pauliana)
      (2020/C 137/12)
      Kohtumenetluse keel: itaalia
      
         Eelotsusetaotluse esitanud kohus
      
      Corte d’appello di Napoli
      
         Põhikohtuasja pooled
      
      
         Apellant: I.G.I. Srl
      
         Vastustajad: Maria Grazia Cicenia, Mario Di Pierro, Salvatore de Vito, Antonio Raffaele
      
         menetluses osales: Costruzioni Ing. G. Iandolo Srl
      
         Resolutsioon
      
      
                  1.
               
               
                  Nõukogu 17. detsembri 1982. aasta kuuenda direktiivi 82/891/EMÜ, mis käsitleb aktsiaseltside jagunemist lähtuvalt asutamislepingu artikli 54 lõike 3 punktist g, mida on muudetud Euroopa Parlamendi ja nõukogu 13. novembri 2007. aasta direktiiviga 2007/63/EÜ, artiklit 12 koostoimes direktiivi 82/891 artiklitega 21 ja 22 tuleb tõlgendada nii, et sellega ei ole vastuolus see, kui pärast jagunemise lõpuleviimist on jaguneva äriühingu võlausaldajatel, kelle nõudeõigused tekkisid enne kõnealust jagunemist ja kes ei kasutanud nimetatud artikli 12 rakendamiseks riigisiseses õiguses ette nähtud võlausaldajate kaitse instrumente, õigus esitada actio pauliana, et jagunemine tunnistataks nende suhtes mittesiduvaks, ja õigus esitada uuele asutatud äriühingule üle antud vara suhtes nõude täitmisele pööramise hagi või hagi tagamise taotlus.
               
            
                  2.
               
               
                  Direktiivi 82/891, mida on muudetud direktiiviga 2007/63, artiklit 19 koostoimes direktiivi 82/891 artiklitega 21 ja 22, mis näeb ette jagunemise kehtetuks tunnistamise korra, tuleb tõlgendada nii, et sellega ei ole vastuolus see, kui pärast jagunemise lõpuleviimist esitavad jaguneva äriühingu võlausaldajad actio pauliana, mis ei mõjuta selle jagunemise kehtivust, võimaldades vaid seda jagunemist muuta nii, et sellele ei saa asjaomaste võlausaldajate vastu tugineda.
               
            
         (1)  ELT C 301, 27.8.2018.